**ВИСОКА ШКОЛА СОЦИЈАЛНОГ РАДА**

**расписује**

**КОНКУРС ЗА УПИС СТУДЕНАТА НА МАСТЕР АКАДЕМСКЕ СТУДИЈЕ**

**ЗА ШКОЛСКУ 2022/2023. ГОДИНУ**

Студијски програми на **мастер** академским студијама:

- **СОЦИЈАЛНИ РАД** траје годину дана (два семестра), а по завршетку програма, студент стиче 60 ЕСПБ и звање мастер социјални радник. По завршетку студија, студент је оспособљен да обавља послове из области социјалног рада. Уписна квота: 25 студената.

- **ЛОГОПЕДИЈА** траје годину дана (два семестра), а по завршетку програма, студент стиче 60 ЕСПБ и звање мастер логопед. По завршетку студија, студент је оспособљен да обавља послове из области специјалне едукације и рехабилитације. Уписна квота: 50 студената.

- **ОКУПАЦИОНА ТЕРАПИЈА** траје годину дана (два семестра), а по завршетку програма, студент стиче 60 ЕСПБ и звање мастер терапеут. По завршетку студија, студент је оспособљен да обавља послове из области специјалне едукације и рехабилитације. Уписна квота: 25 студената.

**Услови уписа:**

Право пријаве на конкурс имају кандидати који имају претходно завршене основне академске студије у обиму од 240 ЕСПБ

Студенти који испуњавају претходни услов уз потребну документацију прилажу Комисији и мотивационо писмо у писној форми које се оцењује ради рангирања и полажу пријемни испит.

Школарина и трошкови студирања Мастер студијског програма Социјални рад и Мастер студијског програма Окупациона терапија износи 1.650 Евра.

Школарина и трошкови студирања Мастер студијског програма Логопедија износи 1.800 Евра.

Школарина и трошкови студирања су дата за једну школску годину – 2022/2023, изражени су у еврима, а плаћаће се у динарској противвредности по средњем курсу НБС на дан плаћања.

Редослед – рангирање кандидата угврђиваће се на основу успеха из претходног школовања, оцене приложеног мотивационог писма и резултата постигнутог на тесту.

**Први конкурсни рок:**Пријаве, са документацијом ће се примати од дана 1.9.2022. године до датума полагања пријемног испита.

Квалификациони испит за студенте са несродних факултета ће се полагати дана **15.9.2022**. године у 11 часова.

Полагање пријемног испита биће организовано дана **15.9.2022**. године у **12 часова.**

Ранг листа биће објављена дана 16.9.2022. године, упис кандидата ће се вршити од 20. до 23.9.2022.

Рок за жалбу је два дана од дана објављивања ранг листе кандидата.

**Други конкурсни рок:**Пријаве, са документацијом ће се примати од дана 3.10.2022. године до датума полагања пријемног испита. Квалификациони испит за студенте са несродних факултета ће се полагати дана **12.10.2022**. године у **11 часова**. Полагање пријемног испита у другом уписном кругу биће организовано дана **12.10.2022**. године у **12 часова.** Ранг листа биће објављена дана 14.10.2022. године, упис кандидата ће се вршити од 17. до 28.10.2022. Рок за жалбу је два дана од дана објављивања ранг листе кандидата.

**Мастер студијски програм Социјални рад**:

На студијски програм могу се уписати студенти који су дипломирали на студијском програму Социјални рад, Социјална политика и социјални рад, као и студенти који су дипломирали на сродним факултетима из поља друштвено-хуманистичких наука. На пријемном испиту студенти, полажу тест опште информисаности и имају разговор са Комисијом.

Студенти који су завршили основне академске студије из несродних области, полажу квалификациони испит у складу са студијским програмом у циљу адекватне припреме за праћење наставе на мастер програму. Квалификациони испит је у виду теста и садржи питања са списка питања која се налазе у Приручнику за припрему испита за стицање компетенција, који је објављен на сајту Високе школе социјалног рада.

**Студијски програм Логопедија**:

На студијски програм мастер академских студија могу се уписати кандидати са са уредним говорно-језичким способностима који су дипломирали на основним академским студијама, на студијском програму Логопедија, као и студенти који су дипломирали на сродним факултетима.

Студенти који су завршили основне академске студије Логопедије, на пријемном испиту имају разговор са Комисијом, али нису у обавези да доставе логопедску потврду о уредним говорно-језичким способностима.

Студенти који су завршили основне академске студије из других сродних области приликом пријаве достављају оверену и потписану логопедску потврду и полажу квалификациони испит у складу са студијским програмом у циљу адекватне припреме за праћење наставе. Квалификациони испит је у виду теста и садржи питања са списка питања која се налазе у Примерима питања за диференцијални испит за упис мастер академских студија логопедије, који је објављен на сајту Високе школе социјалног рада.

**Студијски програм Окупациона терапија**:

На студијски програм мастер академских студија могу се уписати кандидати са завршеним основним студијама из области специјалне едукације и рехабититације, дефектологије, педагогије, психологије, медицинских и здравствених наука, социологије и других сродних области. На пријемном испиту они полажу тест опште информисаности и имају разговор са Комисијом.

Студенти који су завршили основне академске студије из несродних области, полажу квалификационе испите у складу са студијским програмом у циљу адекватне припреме за праћење наставе на мастер програму. Квалификациони испит је у виду теста и садржи питања са списка питања која се налазе у Приручнику за припрему пријемног испита за мастер академске студије окупациона терапија, који је објављен на сајту Високе школе социјалног рада.

**ДИРЕКТОР**

**\_\_\_\_\_\_\_\_\_\_\_\_\_\_\_\_\_\_\_**

**Проф. др Владимир Илић**